ທ່ານນາຍົກລັດຖະມົນຕີ ຫງວຽນຊວນຟຸກ ສິ້ນສຸດບັນດາການເຄື່ອນໄຫວກອງປະຊຸມ WEF ASEAN 2017
(VOVWORLD) -ຕອນຄ່ຳວັນທີ 12 ພຶດສະພາ, ຄະນະຜູ້ແທນ ຫວຽດນາມ ໂດຍທ່ານນາຍົກລັດຖະມົນຕີ ຫງວຽນຊວນຟຸກ ນຳໜ້າໄດ້ເດີນທາງອອກຈາກນະຄອນຫລວງ ພະນົມເປັນ
ສິ້ນສຸດບັນດາການເຄື່ອນໄຫວເຂົ້າຮ່ວມກອງປະຊຸມ WEF ASEAN ຄັ້ງທີ 26 ຢ່າງຈົບງາມ ດ້ວຍໝາກຜົນສຳຄັນ ແລະ ແທດຈິງຫລາຍຢ່າງ, ປະກອບສ່ວນຢ່າງຕັ້ງໜ້າ ເພື່ອໂຄສະນາ ພາບພົດ ຫວຽດນາມ ເຖິງປະຊາຄົມວິສາຫະກິດແຖວໜ້າໃນໂລກ ແລະ ພາກພື້ນ. ກ່ອນໜ້ານັ້ນ, ກ່າວຄຳເຫັນທີ່ວາລະອັດກອງປະຊຸມ WEF ASEAN ແລະ ຮັບມອບໝາຍໜ້າທີ່ເປັນປະເທດເຈົ້າພາບຈັດຕັ້ງກອງປະຊຸມ WEF ASEAN ປີ 2018, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ຫວຽດນາມ ຈະສົມທົບຢ່າງແໜ້ນແຟ້ນກັບ WEF, ລັດຖະບານບັນດາປະເທດ ແລະ ປະຊາຄົມວິສາຫະກິດສາກົນ ຈັດຕັ້ງກອງປະຊຸມ WEF ASEAN ຢູ່ ຫວຽດນາມ ໃນປີ 2018 ຢ່າງສຳເລັດຜົນທີ່ຈົບງາມ.